Prievidza

Prievidza (, maď. Privigye) je okresné mesto ležiace v Trenčianskom kraji vzdialené  od krajského mesta Trenčín.

Počtom obyvateľov je to 11. najväčšie mesto na Slovensku. Je centrom regiónu Horná Nitra.

 Polohopis 
Mesto sa nachádza na okraji západného Slovenska, na východnom okraji Trenčianskeho kraja. Leží približne v strede Hornonitrianskej kotliny a ohraničuje ho z východu pohorie Vtáčnik a Žiar, zo západu Malá Magura. Prievidzou preteká rieka Handlovka, ktorá za mestom (medzi Košom, Opatovcami a Laskárom) ústi do rieky Nitry. Stred mesta leží v nadmorskej výške 280 m.

Centrom mesta vedie cesta I/64 (NitraŽilina), ktorú na južnom okraji križuje I/9 (TrenčínZvolen). Od Nitry sem smeruje hlavná železničná trať, na ktorú sa napája trať do Hornej Štubne a Nitrianskeho Pravna. Prievidza je vzdialená  južne od Žiliny,  západne od Žiaru nad Hronom,  severovýchodne od Partizánskeho a  východne od Bánoviec nad Bebravou. Najbližším mestom sú  vzdialené Bojnice.

 Vodné toky 
 Rieky Nitra a Handlovka

 Symboly mesta 

 Erb 
Erb mesta Prievidza tvorí v zelenom poli strieborný anjel so zlatou gloriolou, kľačiaci na strieborných oblakoch a držiaci v predpaží obojruč zlatý jednoramenný kríž.

 Pečať 
Na pečatidle je zobrazený kľačiaci anjel s krížom v obidvoch rukách a po obvode pečatidla je nápis SIGILLUM CIVITATIS PRIVIDIAE 1383.

 Zástava 
Zástavu tvorí päť pozdĺžnych pruhov rovnakej šírky vo farbách žltá, biela, zelená, biela, žltá. Mestská zástava je ukončená zástrihom siahajúcim do jednej tretiny jej dĺžky.

 Symbolický kľúč 
Predstavuje umelecky spracovaný kľúč z kovu veľkosti 27 centimetrov. Na jeho držadle je z jednej strany plasticky zobrazený kľačiaci anjel s krížom v rukách, na druhej nápis MESTO PRIEVIDZA.

 Reťaz primátora 
Je vyrobená z bieleho kovu, umelecky tvarovaná a pri jej výrobe boli použité originálne strieborné spony a brošne patriace k prievidzskému kroju, ktorý obyvatelia Prievidze nosili do začiatku 20. storočia. Na prívesku reťaze je medaila so znakom mesta zhotovená podľa návrhu akademického maliara Vladimíra Vestenického z roku 1946. Z pôvodného znaku mesta použil motív kľačiaceho anjela s krížom, ktorý však nekľačí na kameňoch, ale na ozubenom kolese zo stúp, čo má pripomínať niekdajší kvitnúci súkennícky priemysel v Prievidzi. Po obidvoch stranách postavy anjela sú siluety prievidzských kostolných veží.

 Insígnia poslanca 
Je vyrobená ako medaila zo žltého kovu zavesená na trojfarebnej stuhe vo farbách mesta – t. j. v kombinácii žltá, biela, zelená. Medaila je umelecky tvarovaná, v jej strede je vo štvorci zobrazený na oblakoch kľačiaci anjel, ktorý v obidvoch rukách v predpažení drží jednoramenný kríž. Nad hlavou anjela je gloriola. Okolo štvorca sa tiahne nápis SIGILLUM CIVITATIS PRIVIDIAE 1383.

 Dejiny 

 Najstaršie osídlenie 
Hornonitrianska kotlina bola osídlená už v strednom paleolite, čo dokladajú bohaté paleontologické nálezy z Bojníc aj Prievidze. Prvou objavenou lokalitou je Prepoštská jaskyňa v Bojniciach, nachádzajúca sa na juhozápadnom okraji travertínovej kopy pod farským Kostolom sv. Martina. Našli sa tu početné kostrové pozostatky viacerých druhov vyhynutých zvierat (mamuty, srstnaté nosorožce, medvede atď.), taktiež väčšie množstvá štiepaných kamenných nástrojov. Prvý systematický výskum jaskyne sa uskutočnil už v roku 1927, no presnejšie datovanie bolo vykonané až v 60. rokoch 20. storočia.

Ďalším zdokumentovaným náleziskom paleontologického materiálu, objaveným v roku 1964, je travertínová kopa v severovýchodnej časti hradnej priekopy Bojnického zámku. Tu sa v profile vysokom 10 metrov nachádza až 11 polôh s výrobnými štiepnymi nástrojmi z paleolitu. Táto lokalita bola podľa datovania osídlená už pred približne 100 000 rokmi (v interglaciáli ris-würm).

Poslednou lokalitou s osídlením v paleolite je okolie Mariánskeho vŕška v Prievidzi, ktorý však skôr slúžil neandertálcom ako predsunutá základňa pri love, pričom bojnické lokality boli centrom a zimným sídlom. Tieto tri lokality patria k najstarším pravekým osídleniam v strednej časti Slovenska.

Obdobie neolitu je však v Hornonitrianskej kotline veľmi slabo doložené, čo je zapríčinené hlavne prvotným amatérskym výskumom Prepoštskej jaskyne, keď došlo k premiešaniu nálezov a nemožnosti presnejšieho určenia ich veku. Spoľahlivo datovaný je len nález kamennej sekery pri Hradci.

 Stredovek 
Prvá písomná zmienka o Prievidzi pochádza z roku 1113 z listiny Zoborského opátstva. Mestské práva mesto dostalo 26. januára 1383 od kráľovnej Márie. Prievidza získala výsady ako platenie dávok, konanie trhov, voľbu farára a richtára, stavanie mlynov, lovenie rýb, slobodný rozvoj remesiel, predaj výrobkov, vyberanie mýta a ochranu kráľovnej. V roku 1666 prichádzajú do mesta piaristi a ich zásluhou tu bol postavený barokový kostol (v súčasnosti známy ako piaristický kostol) a kláštor, ktorý sa stal strediskom kultúry a školstva.

 Novšie dejiny 
V decembri 2020 mesto oznámilo, že vystúpi zo Združenia miest a obcí Slovenska a Združenia pre rozvoj regiónu Horná Nitra. Ostane v Únii miest Slovenska, členstvo v ktorej má byť pre mesto prínosnejšie.

 Pamiatky 
 Piaristický rímskokatolícky Kostol Najsvätejšej Trojice. So stavbou sa začalo v r. 1666 podľa návrhu talianskeho architekta Biberelliho. Stavbu kostola dokončil v polovici 18. storočia rehoľný staviteľ H. Hanghe. Dnes je jednou z najkrajších barokových stavieb v strednej Európe.
 Kostol sv. Bartolomeja apoštola – farský kostol. Pôvodne gotická stavba z konca 14. storočia, v 17. storočí bola upravovaná a rozšírená. V 19. a 20. storočí bol kostol niekoľkokrát reštaurovaný.
 Kostol Nanebovzatia Panny Márie – najstarší kostol v Prievidzi, pôvodne súčasť Prievidzského hradu.
 Rušňové depo. Stavba bola vybudovaná v rokoch 19121913, v roku 1938 rozšírená. So svojím technologickým vybavením je najzachovalejším objektom svojho druhu na Slovensku. Je významným dokumentom vývoja architektúry železničných stavieb a histórie tohto druhu dopravy na Slovensku. 
 Súsošie sv. Cyrila a Metoda. Aktom odhalenia tohto súsošia sa Prievidza stala prvým mestom na Slovensku, kde bola takýmto spôsobom vzdaná úcta solúnskym bratom. 
 Trojičný stĺp. Stĺp vyhotovil Dionýz Stanetti v roku 1739. Masívny trojboký sokel má na čelnej strane do námestia reliéf sv. Rozálie z roku 1797, ktorým sa jeho charakter zmenil na morové súsošie. Reštaurovaný bol v rokoch 19921995. 
 Pomník padlým v SNP – postavený začiatkom 50. rokov 20. storočia. Na počesť bojovníkov II. svetovej vojny a účastníkov SNP ho vytvoril architekt Štefan Lukačovič a akad. sochár Rudolf Pribiš. Stojí na Námestí slobody v centrálnej časti mesta.
náhľad|Súsošie sv. Cyrila a Metoda

 Časti mesta 
Prievidza má 4 hlavné mestské časti:
 Prievidza I. Staré Mesto
 Prievidza II. Píly
 Prievidza III. Necpaly
 Prievidza IV. Kopanice
 Prievidza V. Štvrte (Hradec, Malá Lehôtka, Veľká Lehôtka)
 Mestské štvrte: Hradec, Kopanice, Malá Lehôtka, Necpaly, Nové Mesto, Píly, Staré Mesto, Veľká Lehôtka
 Sídliská: Dlhá ulica, Kopanice-Sever, Mládeže, Stred, Zapotôčky, Necpaly, Žabník, Nové Mesto
 Ostatné časti: Kopaničky, Piesky, Priemyselná zóna, 
 Osady: Púšť, Vápenica, Vlčie Kúty, Vrchy

 Ulice a námestia 
Bližšie informácie v hlavnom článku: Zoznam ulíc a námestí v Prievidzi

 Obyvateľstvo 
Počet obyvateľov = 48 866 osôb

 Etnické zloženie obyvateľstva 
Slováci – 96,65 % Česi – 0,95 % Maďari – 0,48 % Rómovia – 0,29 % Nemci – 0,29 % Iní – 0,05 %

 Náboženské zloženie obyvateľstva 
Rímski katolíci – 61,91 %bez vyznania – 29,01 %evanjelici a. v. – 2,29 %grécki katolíci – 0,34 %pravoslávni – 0,12 %a iní

 Kultúra 
 Regionálne kultúrne centrum Prievidza
 Dom kultúry Prievidza

 Divadlo 
Pôsobí tu amatérska divadelná skupina „A“ a „Shanti“.

 Kiná 
 Kino Baník – Art Point
 Ster Century Cinemas Prievidza v OC Korzo

 Galérie 
 Galéria REGIONART
 Galéria Imricha Vysočana (Meštiansky dom)

 Televízia 
V meste pôsobia dve lokálne televízne stanice: 
 Regionálna televízia Prievidza 

 Múzeá 
 Hornonitrianske múzeum
 Múzeum Vtedy
 Múzeum civilnej ochrany

 Parky 
 Park Skotňa
 Lesný park LESOPARK
 Mestský park
 Park pred ÚPSVaR (súsošie sv. Cyrila a Metoda)

 Šport 

 Športoviská v Prievidzi 

náhľad|Bojnická cesta

 Doprava 
 Cestná doprava 

Mestom prechádza európska cesta E572, ktorá kopíruje cestu I. triedy I/9. Ďalej cesta I. triedy I/64 a cesta III. triedy 1775 spájajúca Bojnice a Prievidzu.

V roku 2024 je plánovaný začiatok výstavby prvej etapy obchvatu Prievidze.

 MHD 
náhľad|Biely autobus MHD
Mestskú hromadnú dopravu na základe zmluvného vzťahu s mestom Prievidza prevádzkuje spoločnosť SAD Prievidza, a. s., na štrnástich linkách v charakteristických žltých autobusoch (prípadne bielych so žltými prvkami).

 Železničná doprava 
Železničná stanica Prievidza je železničná stanica v Prievidzi.
Tvorí dôležitý regionálny dopravný uzol, ktorý je križovatkou tratí z Ponitria, z Turca a lokálnej trate z Nitrianskeho Pravna. Ponúka priame železničné spojenie s hlavným mestom (Bratislava).

V rokoch 2026 – 2029 je plánovaná komplexná rekonštrukcia železničnej trate Prievidza – Topoľčany, ktorej hlavným prínosom bude zvýšenie maximálnej rýchlosti až do 120 km/h.

Pravidelná osobná doprava na trati Prievidza – Nitrianske Pravno je od 7. decembra 2012 zastavená.

 Letecká doprava 
V blízkosti mesta sa nachádza medzinárodné letisko Prievidza (LZPE). Každoročne sa tam koná Deň mestskej polície, ozbrojených a záchranných zložiek. Využívané je najmä na bezmotorové lietanie.

 Dôležité firmy 
 Brose – automobilový priemysel (subdodávateľ), vývojové centrum (elektronika)
 GeWiS – automobilový priemysel (subdodávateľ)
 Unipharma – distribútor liekov, liečiv a liečebných pomôcok
 Nestlé – slovenské zastúpenie spoločnosti, výroba produktov značiek Carpathia a Maggi. Distribúcia značiek spoločnosti Nestlé pre slovenský trh.

 Hornonitrianske bane Prievidza – prevádzkovateľ komplexu baní v Novákoch, Handlovej a Cígli. Najväčší zamestnávateľ v okrese.

 Školstvo 

 Základné školy 
 Základná škola, Ulica P. Dobšinského
 Základná škola, Ulica energetikov
 Základná škola, Ulica Rastislavova
 Základná škola, Malonecpalská ulica
 Základná škola, Mariánska ulica
 Základná škola, Ulica Sama Chalupku
 Piaristická spojená škola Františka Hanáka – základná škola

 Stredné školy 
 Gymnázium Vavrinca Benedikta Nedožerského
 SOŠ ul. T. Vansovej Prievidza (ZSŠ polytechnická spojená so ZSŠ stavebnou)
 Stredná odborná škola obchodu a služieb (SOŠ poľnohospodárska spojená od roku 2011)
 Obchodná akadémia Prievidza
 Piaristická spojená škola Františka Hanáka – osemročné, štvorročné gymnázium
 Súkromná stredná odborná škola CA&TS
 Stredná zdravotnícka škola

 Vysoké školy 
 Žilinská univerzita – detašované pracovisko Fakulty riadenia a informatiky

 Osobnosti 

 Kultúra a umenie 

 Veda a technika 

 Remeslá 
 Izabela Chylová – keramikárka, hrnčiarka
 Jozef Ertl – medovnikár, voskár 
 Bernhard Hubič – kníhtlačiar 

 Politický a verejný život 

 Partnerské mestá 
  Ibbenbüren, Nemecko
  Jastrzębie-Zdrój, Poľsko
  Luserna San Giovanni,Taliansko
  Šumperk, Česko
  Valjevo, Srbsko

 Referencie 

 Pozri aj 
 Zoznam kultúrnych pamiatok v Prievidzi

 Iné projekty 
.

 Externé odkazy 

 Informačný systém samosprávy mesta Prievidza 

 Zdroj 

 Stránky mesta


Kategória:Okres Prievidza
Kategória:Mestá na Slovensku